|  |  |  |
| --- | --- | --- |
|  |  |  |
|  |  | Stredná odborná škola poľnohospodárstva a služieb na vidiekuPredmestská 82010 01 Žilina  |

**Plán práce koordinátora čitateľskej gramotnosti**

**na SOŠ poľnohospodárstva a služieb na vidieku**

**v šk.roku 2020/2021**

 **\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ Mgr.Alexandra Jambrichová Ing. Ľubomír Schvarc**

 **koordinátor čitateľskej gramotnosti riaditeľ školy**

**Charakteristika kľúčových pojmov vzhľadom na rozvoj čitateľskej gramotnosti**

Čitateľská gramotnosť je komplexný súbor čitateľských zručností potrebných na efektívnu prácu s textom. Cieľom rozvíjania čitateľskej gramotnosti je taký čitateľ, ktorý disponuje čitateľskými kompetenciami, ktoré mu umožňujú pracovať s rozličnými druhmi textov používaných na rôzne účely.

**Čitateľské kompetencie zahŕňajú:**

- techniku čítania,

- schopnosť a proces pochopenia textu,

- schopnosť identifikovať informácie v texte, hodnotiť prečítané, zapamätať si myšlienky textu, reprodukovať text, dedukovať na základe textu, utvoriť si úsudok,

- schopnosť logicky spájať súvislosti, vyvodiť hlavné myšlienky, poučenia, závery,

- schopnosť konštruovať myšlienky nad rámec textu a spájať ich v kontexte s predošlými poznatkami a vedomosťami.

Čítanie teda zahŕňa nielen zvládnutie techniky čítania, ale aj intelektuálne spracovanie informácií a ich praktické uplatnenie, využitie v každodennom živote.

V našich podmienkach sa pri pojme čítanie, čitateľská gramotnosť vybavuje okamžite súvislosť s vyučovacím predmetom čítanie a slovenský jazyk a literatúra, resp. iný vyučovací jazyk. V pohľade na čitateľskú gramotnosť však **nastali v poslednom období významné zmeny**. Je pravdou, že žiak získava základné zručnosti čitateľskej gramotnosti najprv v rámci hodín vyučovacieho jazyka.

Avšak vzhľadom na to, že čitateľskú gramotnosť dnes vnímame ako nadpredmetovú, prienikovúzručnosť, je ju **nevyhnutné cielene rozvíjať aj vo vyučovaní ostatných vyučovacích predmetov.** Totiž komplexné zručnosti čitateľskej gramotnosti ďaleko presahujú priestor, ktorý na jej nácvik a rozvíjanie u žiaka poskytuje vyučovanie vyučovacieho jazyka.

Takýto prístup súvisí s cieľom čitateľskej gramotnosti, ktorým je čitateľ schopný čítať a spracovávať texty rozličných typov s obsahom z rozmanitých oblastí. To možno realizovať v rámci všetkých vyučovacích predmetov kognitívneho zamerania (napríklad matematika, dejepis, chémia, ako i všetky odborné predmety).

Rozvíjanie čitateľskej gramotnosti možno považovať za najpodstatnejšiu súčasť moderného vzdelávania.

 **Implementácia čitateľskej gramotnosti do vyučovacieho procesu na SOŠ PaSnV v šk. roku 2020/2021**

Pedagogickí zamestnanci budú i v nasledujúcom školskom roku aplikovať čitateľskú gramotnosť do svojich predmetov v súlade s odporúčaniami Ministerstva školstva, vedy, výskumu a športu, týkajúcich sa stredných škôl, ktoré sú zahrnuté v kapitole 2.4.3.

**2.4.3. Predčitateľská a čitateľská gramotnosť**

Odporúčané priority:

1. Vytvárať komunikačne a literárne podnetné prostredie, uplatňovať vhodné

komunikačné konvencie a podporovať elementárnu znalosť knižných konvencií,

podporovať jazykové skúsenosti s písanou kultúrou, iniciovať aktívne počúvanie

m, dekódovať význam z počutého, písaného textu, overovať

zapamätávanie a reprodukovanie informácií, uplatňovať špecifické metódy

predčitateľskej gramotnosti, metódy tvorivej dramatizácie.

**Informačné a metodické zdroje pre pedagogických zamestnancov**

1. Zoznam poskytovateľov akreditovaných programov kontinuálneho vzdelávania pre

oblasť čitateľskej gramotnosti je zverejnený na http://www.minedu.sk/akreditacie-vrezorte-skolstva/.

2. Metodické materiály pre učiteľov všetkých stupňov škôl sú dostupné na webovom sídle MPC:[**http://www.mpc-edu.sk/publikacie**](http://www.mpc-edu.sk/publikacie)**.**

3. Podporné materiály Centra literatúry pre deti a mládež a podpory čítania sú zverejnené na:[**http://www.bibiana.sk/sk/knizna-kultura**](http://www.bibiana.sk/sk/knizna-kultura)**.**

4. Metodické centrum SPgK pre školské knižnice zverejňuje na svojom webovom sídle: **www.spgk.sk** rozličné informácie a materiály na podporu zvyšovania úrovne čitateľskej gramotnosti a kultúry čítania.

5. Na rozvíjanie čitateľskej gramotnosti je možné využívať uvoľnené úlohy PISA

a metodické príručky na **www.statpedu.sk** v rámci všetkých predmetov SŠ.

Koordinátor čitateľskej gramotnosti sa bude snažiť v čo možno najväčšej miere organizovať podujatia na triednych a školských úrovniach, ktoré podporujú pochopenie textu tak, aby žiak dokázal z textu vyťažiť čo najviac.

Primárnym zdrojom pre prácu s textom odporúčame využiť učebnice a pracovné zošity na všeobecnovzdelávacích, ako i odborných predmetoch.

Sekundárnym zdrojom odporúčame využiť odborné časopisy a rôzne internetové zdroje.

Medzi dostupné odborné časopisy na škole patria:

* cudzie jazyky (anglický, jazyk, nemecký jazyk) využívajú: Hurra, Bridge, Friendship, Freundschaft, Spitze
* odbor kynológia využíva: Svet psov, Psie športy, Kynologická revue, Pes - priateľ človeka
* odbor veterinárstvo využíva: Náš chov, Agromagazín, Slovenský chov, Slovenský veterinárny časopis, Chov oviec…
* odbor manažment v pôdohodpodárstve/agroturistika/regionálny cestovný ruch/ekonomika a organizácia: Hotelier, Trend
* v odbore záhradná architektúra: Floristika, Sady a vinice, Záhradkár

**Plán aktivít podporujúcich čitateľskú gramotnosť v šk.roku 2020/2021**

V tomto školskom roku sa budú musieť naplánované akcie prispôsobovať situácii vzhľadom na šírenie vírusu COVID-19. Budeme sledovať odporúčania hlavného hygienika.

|  |  |  |
| --- | --- | --- |
| **Názov akcie** | **Meno vyučujúceho** | **Termín realizácie** |
| Európsky deň jazykov | Jambrichová/Uhliariková | september 2020 |
| Olympiáda z anglického jazyka | Čanecká/ Bazelidesová | október-november 2020 |
| Olympiáda z nemeckého jazyka | Pechancová | november 2020 |
| Olympiáda zo slovenského jazyka | Čadecká | december 2020 |
| Návšteva britského centra | vyučujúce ANJ | dohoda s Krajskou knižnicou |
| Návšteva divadelného predstavenia | vyučujúce SJL | podľa ponuky divadla |
| Biblické čítanie | Štefíková | sept.-máj |
| Prekladateľský seminár | Pechancová | február 2021 |
| Záložka do knihy | Jambrichová | október 2020 |
| Čitateľský maratón | Jambrichová | marec 2021 |
| Shakespareś day | Jambrichová/Štalmachová | apríl 2021 |
| Moja obľúbená kniha | Jambrichová | marec 2021 |

Zastúpenie Európskej komisie na Slovensku a Štátny pedagogický ústav v spolupráci s partnermi z jazykových inštitútov pripravujú Európsky deň jazykov 2020 on-line. V dňoch 7.-9.10 sa naša škola zapojí do rôznych interaktívnych seminárov.